372 Az Európai Unió Hivatalos Lapja 03/39. kötet 32003D0565 L 192/40 AZ EURÓPAI UNIÓ HIVATALOS LAPJA 2003.7.31. A BIZOTTSÁG HATÁROZATA (2003. július 25.) a 91/414/EGK tanácsi határozat 8. cikke (2) bekezdésében említett időtartam meghosszabbításáról (az értesítés a C(2003) 2692. számú dokumentummal történt) (EGT vonatkozású szöveg) (2003/565/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 2003/68/EK bizottsági irányelvvel () módosított, a növényvédő szerek forgalomba hozataláról szóló, 1991. július 15-i 91/414/EK tanácsi irányelvre (, és különösen annak 8. cikke (2) bekezdésének harmadik albekezdésére, mivel: () A 91/414/EGK irányelv 8. cikkének (2) bekezdése előírja, hogy a tagállamok, az irányelvről szóló értesítést követő 12 éves időszakon belül területükön engedélyezhetik olyan, az irányelv I. mellékletében nem szereplő ható- anyagot tartalmazó növényvédő szerek forgalomba hozatalát, amely hatóanyagok az irányelvről szóló érte- sítés után két évvel már forgalomban voltak, miközben ezeket a hatóanyagokat egy munkaprogram keretében fokozatosan megvizsgálják. A 1112/2002/EK bizottsági rendelet () meghatározza a 91/414/EK irányelv 8. cikkének (2) bekezdésében emlí- tett munkaprogram negyedik szakaszának végrehajtására vonatkozó részletes szabályokat. Ez a program folya- matban van, és számos hatóanyag tekintetében még nem hoztak döntést. A Bizottság 2001. július 26-án előterjesztette a program előrehaladásával foglakozó jelentést (). E szerint az előrehaladás üteme a vártnál lassabb volt, ezért a határidőt meg kell hosszabbítani azon hatóanyagok tekintetében, melyekre vonatkozóan az ipar kötelezett- séget vállalt arra, hogy meghatározott határidőn belül folytatják a szükséges dossziék elkészítését. L 177., 2003.7.16., 12. o. L 230., 1991.8.19., 1. o. L 168., 2002.6.27., 14. o. M(2001) 444. végleges. ] Ezen hatóanyagok tekintetében a 91/414/EGK irányelv 8. cikke (2) bekezdésében meghatározott időtartamot meg kell hosszabbítani annak érdekében, hogy a dossziék benyújtása és értékelése megtörténhessen. Az időtartam meghosszabbítása nem érinti valamely önálló hatóanyagnak a 91/414/EGK irányelv I. mellékle- tébe való felvételének vagy fel nem vételének az említett irányelv 8. cikke (2) bekezdésének negyedik albekezdése szerinti lehetőségét. E határozat rendelkezései összhangban vannak az Élelmi- szerlánc- és Állat-egészségügyi Állandó Bizottság vélemé- nyével, ELFOGADTA EZT A HATÁROZATOT: 1. cikk Az e határozat mellékletében szereplő hatóanyagok tekinte- tében a 91/414/EGK irányelv 8. cikke (2) bekezdésében említett 12 éves időtartamot a Bizottság 2008. december 31-ig meghosszabbítja. 2. cikk Ennek a határozatnak a tagállamok a címzettjei. Kelt Brüsszelben, 2003. július 25-én. a Bizottság részéről David BYRNE a Bizottság tagja